கேள்வி: பன்னாட்டு பெண் நீதிபதிகள் நாள் பற்றி தகவல் சொல்.
பதில்: பன்னாட்டு பெண் நீதிபதிகள் நாள் (''International Day of Women Judges'') ஒவ்வோர் ஆண்டும் மார்ச்சு மாதம் 10 ஆம் தேதி அனுசரிக்கப்படுகிறது. உலகளாவிய பெண் நீதிபதிகளின் பங்களிப்புகளை அங்கீகரிப்பது இக் கொண்டாட்டத்தின் நோக்கமாகும். பாலின சமத்துவத்தை உறுதி செய்வதற்கான உலகளாவிய முயற்சியின் ஒரு பகுதியாகவும், பாலினம் தொடர்பான நீதித்துறை ஒருமைப்பாடு பிரச்சினைகளுக்கு தீர்வு காண்பதையும், பெண்களின் பிரதிநிதித்துவப் பிரச்சினைகளை நீதித்துறை அமைப்புகளில் இணைப்பதையும் பன்னாட்டு பெண் நீதிபதிகள் நாள் நோக்கங்களாகக் கொண்டுள்ளது. சமத்துவத்தையும் சனநாயகத்தையும் அடைய முடிவெடுக்கும் அனைத்து நிலைகளிலும் பெண்களின் செயலூக்கமான பங்கேற்பு இன்றியமையாதது என்பதை உறுதிப்படுத்தி உலகெங்கிலும் உள்ள பெண் நீதிபதிகளின் பங்களிப்பை இந்த நாள் அங்கீகரிக்கிறது. பெண் நீதிபதிகளின் பன்னாட்டு நாள் நீதிபதிகள் மற்றும் சமூகத்தின் தலைவர்களாக மாற விரும்பும் பெண்கள் மற்றும் இளம் பெண்களுக்கு அதிகாரம் அளிக்கிறது.